สวัสดีค่ะ หนูอยากสอบถามอาการที่เป็นหน่อยค่ะ น้ำหนักหนู65กก.ค่ะ ตอนนี้มีอาการปวดกลางสะดือ ท้องผูก แน่นท้องเหมือนมีแก๊สอยู่เยอะ เวลาทานอะไรไปนิดหน่อยก็จะแน่นและจุกมาก ทานต่อไม่ไหว ถ้าทนทานไปก็จะอ้วกในเวลาต่อมา (ปกติเป็นกรดไหลย้อน) ไปหาครั้งก่อนว่าเป็นกรดไหลย้อนเลยฉีดยาลดกรดให้ แต่ตอนนี้ไม่มีอาการของกรดไหลย้อนเลยค่ะ มีแค่อาการท้องผูก และปวดกลางสะดือ ทำไงลำบากในการใช้ชีวิตมาก ทานยาระบายเสโนคอตไปแล้วก็ยังมีอาการเหมือนเดิมแต่ถ่ายมานิดนึงออกแค่เป็นน้ำมะขามเปียกและกลิ่นยาที่กินไป และรู้สึกแน่นท้องเหมือนเดิม เริ่มลามไปปวดหลัง และปวดเอวด้วย หนูเป็นอะไรที่อันตรายไหมคะ ทำยังไงหนูถึงจะถ่ายออกหมดค่ะ รึต้องล้างลำไส้
สวัสดีค่ะ JoofJangระบบทางเดินอาหารเป็นโรคที่จะต้องระมัดระวังค่ะ และต้องมีการปฏิบัติตัวช่วยด้วยค่ะสรุปปัญหาคือกรดไหลย้อนท้องผูกแน่นท้องอาการเหล่านี้เกิดจากลักษณะของอาหารที่รับประทานค่ะคือ อาหารที่มีรสจัดเกินไป ไม่หมายความแค่ อาหารที่เผ็ดจัดนะคะ อาหารที่เปรี้ยวจัด เค็มจัด ก็มีผลค่ะและอาหารที่ผลิตก๊าสมากเกินไปค่ะ เช่น ของหมัก ของดองเครื่องดื่มบางชนิด เช่น น้ำอัดลม เบียร์สิ่งเหล่านี้ทำให้กระเพาะอาหารและสำไส้ผลิตก๊าสมากเกินไปค่ะ ทำให้รู้สึกไม่สบาย แน่นตลอดเวลา มีเรอเปรี้ยวร่วมด้วย อาจจะมีปัญหาท้องร่วงสลับท้องผูกได้ค่ะการใช้ยาระบายไม่ช่วยค่ะการสวนถ่ายก็ไม่ช่วยค่ะจะทำให้ร่างกายปฏิเสธธรรมชาติของการขับถ่ายค่ะแนะนำให้ดื่มน้ำให้มากขึ้นค่ะ รับประทานอาหารอ่อนๆ ก่อนช่วงนี้ และที่สำคัญที่สุดต้องฝึกระบบการขับถ่ายค่ะแนะนำให้ฝึกเข้าห้องน้ำหลังตื่นนอนทุกวันตอนเช้าค่ะ จะถ่ายหรือไม่ถ่ายไม่เป็นไรค่ะ ฝึกค่ะ จะทำให้ร่างกายเคยชินค่ะ พอถึงเวลาจะสามารถขับถ่ายได้ค่ะอีกอย่างค่ะ แนะนำว่าถ้ามีอาการปวดท้องมาก หรือ กรดไหลย้อนเป็นมา ให้รับประทานอาหารมื้อเล็กๆ และรับประทานบ่อยๆ แทนค่ะ ก่อนนอน สองถึงสาม ชม ไม่แนะนำให้รับประทานอาหารมื้อใหญ่ และถ้าจำเป็นให้พยายามลองนอนหัวสูงก่อนค่ะ จะช่วยลดปัญหาแสบหน้าอกได้ค่ะ ลองดูค่ะถ้าอาการยังไม่ดีขึ้นแนะนำให้ไปตรวจเพิ่มเติมค่ะ เช่น การส่องกล้อง หรือ กลืนแป้งค่ะ